Nuwe Internet Radiostasie | Die Vryburger
In 'n kennisgewing word 'n nuwe Internet Radiostasie, Radio Vryheid, bekend gestel.
Die radiostasie stel hom ten doel om Boere-Afrikaners wêreldwyd te bedien en sal op Vrydag 13 November 2013 amptelik in bedryf wees.
Die radio gee ondermeer die volgende gegewens
Radio Vryheid is einde 2012 gestig met die uitsluitlike doel om ons mense, die Boere-Afrikanervolk, wêreldwyd aan te spoor om te verenig rondom die konsep van vryheid. Ons vryheidsgesinde mense, plaaslik en oorsee het die behoefte om na 'n Internet radiostasie te luister wat uitdruklik Vryheid as eind doelwit stel.
Koerante en FM radiostasies is besig om 'n stadige dood te sterf. Al meer mense luister en gebruik eerder die internet, die mees moderne manier van kommunikasie.
Radio Vryheid sal poog om alle volksgenote wat al drie die hoof godsdiens leerstellings, tewete die Gereformeerde leer, die Pinksterleer sowel as die Uitverkiesingsleer aanhang, te akkommodeer. Almal bly steeds immers mede Boere-Afrikaner volksgenote.
Tel: 076 6444 046
Om te luister gebruik die volgende skakels:
Rekenaar: (Speel op Media-Player of VLC Speler)
Ons eie sosiale netwerk:
4 thoughts on "Nuwe Internet Radiostasie"
Jan Brits November 13, 2013 at 7:43 am
Ek dink julle datum is verkeer 13 November 2013 is woensdag en nie vrydag nie ??????????
Joffre Papenfus November 13, 2013 at 8:11 am
Enersyds is dit verblydend om te sien dat pogings aangewend word om die Afrikaner van 'n stem te voorsien, en die geleentheid om te luister na goeie 'luister-musiek' bied rustige vermaak.
Maar die verwysing na akkommodering van meerdere godsdiens leerstellings is kommerwekkend: die Afrikaner is (was?) 'n Christenvolk wat die ware, suiwer Christelik-gereformeerde leer aanhang.
Die Christelik-gereformeerde leer staan suiwer op die Bybel, as onfeilbare en volledige Woord van die Drieenige God.
Daar is nie ruimte vir afwatering, afdwaling of eiegeregtige aanbidding nie.
Dit is die tragiese van ons tyd, want ons bly volksgenote, maar ons MAG OP GEEN ANDER GRONDSLAG as die waarheid in ons geloofslewe staan of bou nie.
Ons het baie werk om hierdie dwalinge in ons volk uit te roei, want anders is die noodwendige gevolg verdeeldheid.
DuP du Plessis November 14, 2013 at 1:10 pm
Ek het sedert gistermiddag met belangstelling geluister en ek geniet meeste van die musiek.
Gister was die omroeper redelik uitgesproke oor die verraad van die Afrikaners in die NP, later het hy genoem dat die ANC regering die stasie wil sluit en het amper uitdagend gereageer.
Vandag het ek tot om 13h00 nog slegs na musiek kon luister, maar toe het die nuusberigte my darem weer met belangstelling laat luister. Ek is nie seker of NI die radiostasie se webblad kan monitor om te sien wie daar luister nie, maar as hulle wil weet, ek luister en geniet dit.
DuP du Plessis November 15, 2013 at 4:08 pm
Ons sal hierdie internet radiostasie moet help, van vryheid was hier vandag geen sprake nie. Frans het net aan die begin 'n paar grappies vertel en die res van die dag musiek gespeel.
Miskien moet ons 'n komitee saamstel wat die vryheidsgedagte kan formuleer en 'n daadwerklike plan saamstel oor hoe ons die radio kan inspan om ons doel te bereik. Dit is 'n kragtige stuk gereedskap as dit net reg aangewend kan word. Hou net die Afrikaner Broederbond en die Vrymesselaars hieruit asb.